**KAITSELIIDU SPORDIKONTSEPTSIOON**

**SISSEJUHATUS**

Kaitseliit on oma olemuselt laiapõhjaline riigikaitseline organisatsioon, kus tegeletakse isikkoosseisule sõjaväelise väljaõppe andmisega, pakutakse riigikaitselise huviga noortele tegevusväljundit, tehakse koostööd ning toetatakse oma tegevusega teisi jõustruktuure.

Kaitseliidule on oluline motiveeritud ja heas kehalises valmisolekus olevad liikmed, kes oleksid võimelised töötama tingimustes, mis nõuavad liikmelt füüsilist vastupidavust ja samas oskust kasutada situatsiooni lahendamiseks erinevaid vahendeid.

Tulenevalt Kaitseliidu ülesannetest ja nende sisust, on oluline pöörata enam tähelepanu sõjalis-sportlikele tegevustele. Lisaks on olulised ka sportlikud ettevõtmised, mis ühendavad isikkoosseisu, muudavad nad sotsiaalselt aktiivsemaks ning tõstavad enesetunnet ja pakuvad rahulolu.

Sport on Kaitseliidus väljaõppeprotsessi lahutamatu osa, et valmistada Kaitseliidu liikmeid, teenistujaid (edaspidi isikkoosseis) ette rahu –, kriisi - ja sõjaaja ülesannete täitmiseks. Organisatsiooni ja ühiskonna huve arvesse võttes on oluline kasutada meile eraldatud ressursse võimalikult optimaalselt, et muuta isikkoosseisu sportimis- ja terviskäitumist.

Antud dokumendiga määratletakse spordikontseptsiooni eesmärk, visioon ja peamised ülesanded. Kontseptsioon käsitleb Kaitseliidu spordialase tegevuse korraldust, planeerimist ja finantseerimist ning annab lähtekohad planeerimaks Kaitseliidu isikkoosseisu tervislike eluviiside toetamist ja sportlike tegevusi ning kirjeldab seda toetava tugisüsteemi olemust, struktuuri ja ülesandeid.

**Eesmärk**

Spordikontseptsiooni eesmärk on reguleerida Kaitseliidu liikumisharrastuse- ja spordialast tegevust.

**Visioon „2022“**

Kaitseliit väärtustab sportlikke liikmeid ja - tegevusi ning Kaitseliidus toimib tugisüsteem tervise- ja spordialase tegevuse toetamiseks ja arendamiseks**.**

Kaitseliidul on ühtne spordisüsteem, mis pakub osalusvõimalust kõikidele liikmeskonna gruppidele.

**Missioon ehk peamine ülesanne**

Kaitseliidu isikkoosseisu tervise tugevdamine ning sportliku saavutusvõime tõstmine, nendele võistlusvõimaluste pakkumine. Spordi, kui sotsiaalse suhtlemise vormi edendamine Kaitseliidu struktuuriüksustes ja nende vahel, kommunikatsiooni ja koostöö parandamine nii Kaitseliidu siseselt kui väliselt ning Kaitseliidu esindamine riiklikus kui ka rahvusvahelises sporditegevuses.

**Liikumis- ja spordialane korraldus Kaitseliidus**

1. Kaitseliidu ülese spordialase tegevuse eest vastutab Kaitseliidu peastaabi (KLPS) kehakultuuri arendusspetsialist, kelle määrab ametisse Kaitseliidu ülem. KLPS kehakultuuri arendusspetsialisti kohuseks on Kaitseliidu ülese sporditegevuse korraldamine ja koordineerimine lähtudes Kaitseliidu eesmärkidest, ülesannetest ja Kaitseliidu ülema aastakäsust. Täpsustatud ülesanded kehtestatakse ametijuhendiga.
2. Struktuuriüksuse ülem (pealik, vanem, esinaine, juhataja), kooskõlastatult KLPS väljaõppeosakonna kehakultuuri arendusspetsialistiga, määrab ametisse struktuuriüksuse spordipealiku (erialapealik), kelle kohuseks on struktuuriüksuse sporditegevuse korraldamine ja koordineerimine. Täpsustatud ülesanded kehtestatakse erialapealiku juhendiga.
3. Iga Kaitseliidu liige väärtustab oma treenitust ja tervislikku seisundit ning selleks ta võimalusel:
   1. hoiab end füüsiliselt ja vaimselt laitmatus vormis;
   2. kasutab aktiivselt struktuuriüksuse poolt pakutavaid sportimisvõimalusi;
   3. on aktiivne liikumis – ja rahvaspordiüritustel;
   4. väldib põhjendamatuid vigastusi ja haiguseid;
   5. jälgib ja kontrollib oma tervise riskikäitumist;
   6. konsulteerib aastas vähemalt kord perearsti juures oma tervisliku seisundit;
   7. järgib tervislikke eluviise.

**Planeerimine**

Spordialase tegevuse planeerimine kindlustab väljaõppekava ja spordi arengukava täitmise vastavalt Kaitseliidu ja struktuuriüksuste väljaõppeülesannetele ja spordikontseptsioonist tulenevatele ülesannetele.

1. Kaitseliidu ülest spordialast tegevust planeerib KLPS väljaõppeosakonna kehakultuuri arendusspetsialist kooskõlas Kaitseliidu ülema poolt pandud eesmärkide ja ülesannetega.
2. Struktuuriüksustes planeerivad isikkoosseisu spordialast tegevust struktuuriüksuse ülem koos spordipealikuga.
3. Sportlike tegevuste sh. spordirajatiste rendi, sporditeenuste ostmise ja spordiinventari soetamise planeerimise aluseks on kaitseliitlaste osalusaktiivsus ja organiseeritus, siinjuures tuleb tähelepanu pöörata selle kõikehõlmavusele. Eesmärk on terve, füüsiliselt hea kehalises vormis ja tegutsemisvalmis kaitseliitlane.
4. KLPS ja struktuuriüksuses lähtutakse spordialase tegevuse planeerimisel alljärgnevatest dokumentidest:
   1. Kaitseliidu spordikontseptsioon;
   2. Kaitseliidu ja struktuuriüksuste spordiürituste kalenderplaan ja võistlusjuhendid;
   3. tegevväelastele kinnitatud füüsilise ettevalmistamise nõuded;
   4. VÕPIS planeerimine, aruandlus ja statistika.
   5. spordirajatiste ja - inventari kasutamise lepingud ja kasutajate nimekirjad;
   6. ja teised Kaitseliidu spordialast tegevust korraldavad ja reguleerivad dokumendid.

**Finantseerimine**

1. Sport ja kahakultuur on väljaõpet toetav tegevus. Sporditegevuse rahastamine toimub läbi väljaõppe eelarve. Spordi ja kehakultuuri eelarve on sõltuv struktuuriüksuse suurusest, aktiivsusest ja tegevus/lahingvõime saavutamisest.

2. Kaitseliidu ülest sporditegevust ja – võistlusi finantseeritakse KLPS eelarvest.

3. Struktuuriüksuste spordialast tegevust finantseeritakse struktuuriüksuste eelarvest. Finantseerimise eest vastutab struktuuriüksuse ülem ja spordipealik.

4. Finantseerimine näeb ette:

4.1. spordiotstarbelise raha kulutuste planeerimist;

4.2. õigeaegset rahaliste kulutuste aruande koostamist ja esitamist;

4.3. spordivõistlustest ja treeningkogunemistest osavõtjate transporti, toitlustust, majutust ja spordikohtunike töö tasustamist;

4.4. auhindade ostmist;

4.5. spordiinventari – ja varustuse ostmist;

4.6. erialast koolitust;

4.7. spordirajatiste – ja inventari renti;

4.8. spordi – ja rahvaspordiüritustel osalemise tasude täielikku või osalist kompenseerimist;

4.9. Kaitseliidu omandis olevate spordirajatiste , - inventari hooldust, remonti.

**Kontseptsiooni põhiteesid:**

1. Toetada kehalise aktiivsuse kaudu Kaitseliidu isikkoosseisu tegevuse ja lahingvõimekuse tõusu ning väärtustada tervislikke eluviise.
2. Soodustada spordiharrastust Kaitseliidus ja motiveerida isikkoosseisu läbi sportliku tegevuse osalema aktiivselt Kaitseliidu tegevuses.
3. Arendada sportimisvõimalusi Kaitseliidus ja tutvustada Kaitseliitu läbi sportliku tegevuse.
4. Partnerluse ja koostöö arendamine erinevate ametkondade ja (spordi) organisatsioonide vahel.

**Põhiteeside lahtikirjutused:**

1. **Toetada kehalise aktiivsuse ja võimekuse kaudu Kaitseliidu isikkoosseisu tegevus - ja lahingvõimekust ning väärtustada tervislikke eluviise.**

**Eesmärgid:**

1. Kaitseliidu isikkoosseisu ettevalmistamine ning suurema sooritusvõime saavutamine rahu-, kriisi - ja sõjaaja ülesannete täitmisel läbi kehalise aktiivsuse tõstmise, liikumisharrastuse ja sportimisvõimaluste paremal ärakasutamisel.
2. Kaitseliidu liige ja teenistuja omandab motivatsiooni, huvi ja teadmised iseseisvaks liikumisharrastuseks.
3. Sõjalis-rakenduslike liigutusvilumuste omandamine (liikumisviisid, erialaste vilumuste treening, koordinatsioon, jne.).
4. Hea füüsilise vormiga parema elukvaliteedi saavutamine.
5. Isikkoosseisu teadlikkuse tõus tervist toetavast käitumisest ja terviseriskidest.

**Selleks Kaitseliit:**

1. Korraldab ja arendab sõjalis-sportlikke ja spordialaseid tegevusi .
2. Aitab läbi organisatsiooniliste ja metoodiliste meetmete ning toetavate tegevuste kaasa kehalise võimekuse taseme tõstmisele.
3. Koolitab ja rakendab vabatahtlikke spordipealikke isikkoosseisu üldfüüsilise vormi arendamiseks.
4. Teeb koosööd spordialaliitudega ja -organisatsioonidega, teiste jõustruktuuridega, õppeasutustega ja kohalike omavalitsustega, et arendada ja toetada Kaitseliidus aktiivset spordialast tegevust.
5. Propageerib tervislikke eluviise ja harrastussporti.
6. **Soodustada spordiharrastust Kaitseliidus ja motiveerida isikkoosseisu läbi sportliku tegevuse osalema aktiivselt Kaitseliidu tegevuses.**

**Eesmärgid:**

1. Kaitseliidu liige ja teenistuja tunneb huvi ja on aktiivne spordialases tegevuses.
2. Läbi sportliku tegevuse suurendada sotsiaalset ühtsustunnet ja sidusust Kaitseliidus.
3. Suurem osavõtt Kaitseliidu tegevustest.
4. Isikkoosseisu motivatsiooni ning üldtreenituse ja tervisekäitumise teadlikkuse tõus.
5. Kaitseliit on organisatsioon, mille läbi on võimalik end spordis realiseerida.

**Selleks Kaitseliit:**

1. Korraldab liikmetele regulaarselt sportlikke ja sotsiaalseid üritusi.
2. Võimaldab oma liikmetel osaleda vabariiklikel ja rahvusvahelistel võistlustel.
3. Näitab, et on sporti ja sportlikkust hindav ja väärtustav organisatsioon.
4. Toetab liikmete tervise – ja spordialast ettevalmistust.
5. Loob motivatsiooni- ja toetussüsteemi edukamatele ja aktiivsematele liikmetele.
6. **Arendada sportimisvõimalusi Kaitseliidus ja tutvustada Kaitseliitu läbi sportliku tegevuse.**

**Eesmärk:**

1. Näidata ühiskonnale, et Kaitseliit on kehalist vormisolekut, tervist ja Eesti rahvuslikke väärtusi ja ressurssi hindav ning toetav organisatsioon.
2. Läbi eduka osalemise sise- ja välisriiklikel võistlustel muuta Kaitseliit Eestis, kui ka rahvusvaheliselt nähtavamaks.
3. Isikkoosseisule on loodud elu- ja asukohajärgsed võimalused spordialaseks tegevuseks.
4. Kaitseliitlane käitub ja esindab Kaitseliitu väärikalt ja on eeskujuks teistele.

**Selleks Kaitseliit:**

1. Tagab liikmete osalemise vabariiklikel ja rahvusvahelistel võistlustel.
2. Tagab võimaluste piires treeningtingimused ja -toetused.
3. Hangib võimaluste piires spordivarustust.
4. Teeb koostööd spordirajatisi haldavate asutuste ja organisatsioonidega.
5. Panustab laste – ja noorte riigikaitselisse ja sportlikku kasvatusse.
6. **Partnerluse ja koostöö arendamine erinevate ametkondade ja (spordi) organisatsioonide vahel.**

**Eesmärgid:**

1. Tugevdada ja arendada sidemeid ning teha koostööd teiste relvajõudude ja jõustruktuuride ning spordiorganisatsioonidega.
2. Kaitseliit on võrdväärne ja ustav partner ühistes tegevustes ja ettevõtmistes.

**Selleks Kaitseliit:**

1. Osaleb teiste jõustruktuuride ja spordiorganisatsioonide korraldatavatel võistlustel.
2. Kutsub teisi jõustruktuure ja spordiorganisatsioone enda poolt korraldatavatele võistlustele.
3. Osaleb rahvusvahelistel võistlustel.
4. Teeb koosööd Eesti Olümpiakomiteega, ESS Kalevi ja teiste spordialaliitudega ning -organisatsioonidega, jõustruktuuridega, õppeasutustega ja kohalike omavalitsustega, et arendada ja toetada Kaitseliidus aktiivset spordialast tegevust.

**Kaitseliidu võistlussporditasandid**

Spordialane tegevus Kaitseliidus on mitmetasandiline ja jaguneb alljärgnevalt:

*1.Rahvusvaheline tasand*

1.1. Eesmärk: esindada Eesti riiki ja Kaitseliitu rahvusvahelistel spordivõistlustel.

1.2. Osalejad: Kaitseliidu võistkonnad ja üksiksportlased.

1.3. Võistlused: Rahvusvahelised tiitlivõistlused, Ülemaailmse Sõjaväespordi Nõukogu (CISM) võistlused, Balti sõjaväelaste meistrivõistlused, KASP – i mängud, jt.

*2.Riiklik tasand*

2.1. Eesmärk: esindada Kaitseliitu vabariiklikel võistlustel

2.2. Osalejad: Kaitseliidu ja struktuuriüksuste võistkonnad ja üksiksportlased.

2.3. Võistlused: vabariikliku tähtsusega võistlused, sh rahvaspordiüritused, Kaitseväe ja teiste jõustruktuuride võistlused.

*3.Kaitseliidu tasand*

3.1. Eesmärk: selgitada välja Kaitseliidu meistrid ja edukamad struktuuriüksused.

3.2. Osalejad: Kaitseliidu struktuuriüksuste võistkonnad ja üksiksportlased.

*4.Struktuuriüksuse tasand*

4.1. Eesmärk: selgitada välja struktuuriüksuste meistrid.

4.2. Osalejad: struktuuriüksuste allüksuste võistkonnad ja üksikvõistlejad.

**Kaitseliidule prioriteetsed spordialad**

Tulenevalt organisatsiooni ülesannetest peab Kaitseliit prioriteetseks[[1]](#endnote-1) arendada:

1. laskesport;
2. sõjalis-sportlik võistlussuund;
3. orienteerumine;
4. (laske) suusatamine;
5. kergejõustik;
6. raskejõustik;
7. kahevõitlusalad, võitluskunstid;
8. sportmängud;
9. male.

Nimetatud prioriteedid on Kaitseliidule traditsioonilised spordialad, mis soodustavad enim vaimset ja füüsilist arengut ning on vahetult seotud lahingulise ettevalmistusega.

Lähtuvalt liikmete soovist ja ettevõtlikkusest peab Kaitseliit oluliseks võimalusel toetada ka teisi spordialasid ja tervislikke eluviise ja ning liikumisharrastust soodustavaid tegevusi (sh rahvaspordiüritused, matkamine, kepikõnd jne), mis aitavad kaasa Kaitseliidu eesmärkide täitmisele ja tema liikmete saavutusvõime kasvule.

1. Tegemist on prioriteetide loeteluga mitte järjekorraga [↑](#endnote-ref-1)